
Lenghe ladine 


La neutralitât di chest articul e je in discussion. 

Par plasê cjale la pagjine di discussion. 


La lenghe ladine, o ben lenghe ladine dolomitiche, e je 

une lenghe de famee des lenghis romanzis, che e ven 
fevelade intune zone intal nord jevât de Italie di plui o 
mancul 30.000 personis. Cheste lenghe e je plui 
precisementri date dongje da un grup di variantis che a si 
somein e e ven fevelade in parts des regjons Trentin-Sud 
Tirol e Venit. Tal Trentin-Sud Tirol e ven fevelade in Val 
Gardena ( Gherdeina ) e in Val Badia ( Badia ) tal Sud Tirol 
e in Val di F assa tal Trentin . Tal Venit e ven invezit 
fevelade te Provincie di Belun, ven a stâi a Livinallongo 
del Col di Lana ( Fodom ) e di ce. II 40% de popolazion di 
Cortina d'Ampezzo ( Anpezo ). 

Secont la opinion di cualchi linguist il ladin al à une drete 
parintât cul romang, fevelât intal Cjan ton Gr isons 
(Svuizare) e cul furlan. II struc di chestis tre lenghis sot il 
soreconcet di “lenghis retoromanzis” al ê avonde discutut. 
(viât: “Cuistion ladine”). 

Cui siei 30.000 fevelants di marilenghe il ladin al ê, 
insiemit cul feroês, il sami e il romang, une dalis lenghis 
plui “pigulis” de Europe. I ladins a son une dalis 
minorancis linguistichis ricognossudis de Union 
Europeane come sós minorancis; al varês par chest di 
gjoldi de Prudele des minorancis europeane e 
particolarmentri de ”Cjarte europeane des lenghis 
regjonâls o minorizadis” dal 1991: chest document al 
proviót in particolâr la ”promozion des lenghis 
minorizadis talis scuelis, te aministrazion, denant ae leg e 
tai media”. 

II tiermin 


II tiermin ladin, al inizi difondíit inte miege Val Badia, al ê in di di vuê doprât par indicâ dut il grup di 
idiomis avonde compagns fevelâts inte aree dolomitiche. 

Storichementri, al si pues riferisi a popolazions dal Noric (celt-romanis) dispatriadis intal V secul dal Noric 
Mediterani daspó l'insedament dai rugs e i magalizis dai avars. II tiermin "ladin" al à une origjin avonde 
antighe. Lis popolazions origjinariis breonis (celtis romanis) e imigradis, a vignirin clamadis welsch dai 
bavars rispiet ai windisch (slavons), intant che lór a si devin il non di latinis (par variant locâl ladin) parcê 
che a no jerin ni gjermanis ni sclavis. La definizion Ladinia (Ladinie) e je belzà atestade intune publicazion 
di Giovanni Piloni (1607). Secont i studis dal storic fassan Frumenzio Ghetta, belzà dal an 1298 al imparis il 
non Nova Ladina, oben Nova Latina per indicâ il pars di Nova Levante, (tod. Welschnofen (welsch + nofen) 
che al indiche un insediament di "ladins". Ancje il pas Carezza (Costalunga) al ven clamât in dai documents 
storics dal belunês di chel periodi Passo Ladinia. II predi Micurà de Rii, che i ê intitulât l'Istitut culturâl 
ladin di San Martin in Val Badie, al definis intal 1833 la só gramatiche: Versuch einer Deutsch/Ladinischen 
Sprachlehre (Tentatrf di une gramatiche todesc-ladine). La só opare e je il prim tentatrf di creâ une koiné 
scrite interladine. II tiermin ladin nol indicave dome l'idiom de Val Badie di mieg. Gardenês, mareban, 
badiot, fodom, fassan e ampezan a son nons che a derivin de lor val, ma il tiermin ladin al ê la definizion 
vecje e di vuei che e cjepe dentri ducj chescj idioms neolatins. A esistin un grum di altris documents 
lenghistics e storics, come par esempli lis cjartis etnografichis austriachis de prime metât dal XIX secul, dulà 
che a si cjatin continuamentri lis peraulis Ladiner (Ladins) e Râtoromanen (Retoromangs) (chestis ultimis 
dopradis specialmentri pai Grisonês). Ancje i Furlans a vegnin clamâts intune edizion dal 1849 Ladiner, tant 
che conferme dal fat che belzà in chê volte i leams tra i idioms ladins dal Friul, dalis Dolomrts e dai Grisons 
a jerin cognossúts. Ascoli, considerade la lungje tradizion dal tiermin "ladin", lu à doprât intal cjamp de 
lenghistiche, cuant ch'al analizât lis carataristichis lenghistichis dal ladin (palatalizazion, plurâl sigmatic e 
vie indenantjW. 

In Italie a si ê rivâts al compromês "ladin dolomitics". 

A1 ê ancje di tigni in cont il fat che la espression "lenghis Ladinis" e à a voltis par riferiment il grup dalis 
lenghis retoromanzis, che in plui dal ladin in sens leterâl (ven a stâi dal ladin dolomitic) e cjape dentri la 
lenghe furlane e chê romanze. 

II ladin al ven ancje intindíit come la lenghe caratarizante la Ladinie, ancje se di chest ultin concet al si fâ 
solitementri un fls imprecrs e dubiós, parcê che ai mancje un significât storichementri afermât. In particolâr 
cun chest tiermin cualchi grop di opinion al indiche dome la regjon gjeografiche che e tire dongje i comuns 
ladins che fintramai il 1918 a fasevin part de Austrie Ongjarie, regjon che cussi intindude nol esaurirês la 
totalitât dai teritoris di lenghe ladine, parcê che nol ten di cont chei storichementri logâts intai dominis 
venezians invezit che tai austro-ongjarês. 


Storie 





II ladin al ven classificât intes retoromang. Par vie de esistence di elements comuns cul furlan e cul romang a 
si je ipotizade l'antighe esistence di une lenghe comune retoromanze sore regjonâl. La tesi e je dut câs une 
vore dibatude. 

Dal VI secul a rivarin i Bavars dal nord e a slontanarin la lenghe romanze di grandis parts dal so spazi di 
difusion. Dome talis vals fur di man il ladin al si podê mantignr. Cule fin dale Prime vuere mondiâl e la 
anession de part meridionâl dal Tirol ae Italie, ancje i teritoris dulà che al vignive fevelât ladin a finirin in 
chest stât. II moviment nazionâl talian dal XIX e XX secul al viodê scuasit simpri intal ladin un dialet dal 
talian, idee che invezit la maiorance dai ladins e refudave. Ancje intal Pat Gruber-De Gasperi nole jere 
proviodude nissune tutele dai ladins. 

Dome cul "secont statíit di autonomie" i ladins di cheste regjon a son rivâts a vê dirits come minorance. 

Tal 1988 i istituts di culture ladins "Micurà de Rii" e "Majon di Fascegn" a an incargât il professor 
universitari Heinrich Schmid (Zurigo) di pensâ par 16r une lenghe leterarie comun; srs agns plui tart (1994) e 
si ê costituide la organizazion SPELL, che e smirave a progjetâ cheste lenghe scrite secont lis sieltis e i 
resonaments dal professór. Te istât dal 1998 al vigni infin fflr il livri Wegleitung fúr den Aufbau einer 
gemeinsamen Schriftsprache der Dolomitenladiner (voltât dal todesc “Liniis di vuide pe costruzion di une 
lenghe leterarie comun dai ladins dolomitics”), che al tigni a batisim il ladin dolomitan o “ladin standard”. 

La lenghe standard no je simpri ben viodude de int (soredut in Val Gardene e in Val Badie). 

Status 


Intal Trentin-Sud Tirol il ladin al ê ricognossíit tant che lenghe ufiziâl e scolastiche a nivel regjonâl intai 
comuns di: 

■ Selva di Val Gardena (lad. Sêlva) 

■ Ortisei (lad. Urtijêi) 

■ Santa Cristina Val Gardena (lad. S. Cristina-Gherdêina) 

■ Bad ia (lad. Badia) 

■ Corvara in Badia (lad. Corvara ) 

■ Marebbe (lad. Maréo) 

■ St. Martino in Badia (lad. San Martin de Tor) 

■ La Valle (lad. La Val) 

■ Moena (lad. Moena) 

■ Canazei (lad. Cianacei) 

■ Vigo di Fassa (lad. Vich) 

■ Soraga (lad. Sorega) 

■ Pozza di Fassa (lad. Poza) 

■ Mazzin (lad. Mazin) 

■ Campitello di Fassa (lad. Ciampedel). 

Che nol ê tant ancje te Provincie di Belun, in gracie de normative su lis minorancis linguistichis storichis 
(Leg 482/1999), a son stâts ricognossúts come ladins i comuns dal Cjadovri, dal Comelic, dal Agordin, de 
alte Val Cordevole e de Val di Zoldo. A1 ê atrf l'Istitut Ladin de ia Doiomites (istitut culturâl des comunitâts 
dai ladins storics des dolomitis belunesis), cun sedis a Borca e a Selva di Cjadovri. 


I ladins a àn di un gjornâl setemanâl (“La Usc di Ladins”) e un telegjornâl zornalrr (“Rai TV Ladinia”). 





La division dal teritori di lenghe ladine in trê entitâts aministrativis (Provinciis di Bolzan, di Belun e di 
Trent) e je un fat che al rinfuarce l'isolament des valadis tra di 16r (e specialmentri in epoche fassiste chest 
isolament al vigni sfuargât). 

I ladins di Cortina d'Ampezzo, Livinallongo del Col di Lana e Colle Santa Lucia a vuelaressin sul moment 
une gnove definizion dai confins aministratrfs, che e fasarês passâ al Sud Tirol i teritoris che bielzà tal passât 
a partignivin al Tirol e ae Diocesi di Bressanon. 

Carateristichis dal ladin 


II ladin al à carateristichis in comun cu lis lenghis romanzis ocidentâls, par esempli la lenizion - des voltis 
fin ae disparizion - dalis intervocalichis (latinu > ladirí) e il plurâl par "-s" invezit che par "-i" o "-e", ancje 
se des voltis a si slontane di chescj modei (il "c" denant a "e" e "i" nol devente [tsj > [sj, ma [tsj come intal 
grup orientâl. 

Lis variantis 


II ladin al à chestis variantis: 

■ Aree ocidentâl (di transizion viers il lombart orientâl): 

■ gardenês - al ven fevelât in Val Gardena ( Gherdêina - cun 8.148 abitants), dal 80-90 % de 
popolazion; 

■ novês - une volte difondut su lis alps di Siusi e gampe Isarco fintramai Nova 
Levante/Welschnofen, dulà che al si é disvignidrTt definitivementri intal XVII secul; al 
sorevíf a Bulla, Roncadizza, Sureghes; 

■ fassan - fevelât in Val di Fassa (Fassa - cun 8.620 abitants) dal 60-75% de popolazion, 
cun variantis a Moena e a Canazei, 

■ Aree centrâl (di transizion viers il venit alpin): 

■ badiot-mareban, difondut in Val Badia e in Val Marebba (tal passât ancje in Val di Luson e 
te basse Val Badia) (9.229 abitants), 95% tant che marilenghe; 

■ Fodom o ladin de Alte Val Cordevole o livinalês, fevelât intai comuns di Livinallongo del Col 
di Lana e Colle Santa Lucia , di cirche l'80-90% dale popolazion come marilenghe; 

■ Aree orientâl (di transizion viers il venit alpin e in part viers il furlan): 

■ ampezan, difondut a Cortina d'Ampezzo (Anpezo) e simil al ladin cjadovrin; 

■ comelican, difondut intal Comelico; al ê il plui conservador dai dialets orientâi, 

■ cjadovrin, fevelât in dut il Cjadovri, gjavant il Comelico (viot) e Sapade, cun influencis plui o 
mancul sintudis dal venit; 

■ vajontin, isolât, ex idiom di transizion cul furlan, tale aree di Nert e Cimolàis tal Friul, al ê 
plui dispes considerât une variant dal furlan. 

■ a fasin part dal grup ladin ancje lis feveladis dal alt e mezan Agordino e de Val di Zoldo. Chest 
ultin al rapresente une interessante zone di transizion tra il ladin dal Sella, il ladin cjadovrin e il 
venit. 

I dialets ocidentâi a son influengâts dai insedaments celts (breons) e dal fat di confinâ cui dialets lombarts, i 
dialets centri orientâi di insedaments retvenits e dal confinâ cui dialets venits (feltrin, belunês) e furlans 
(cjargnel). 





Esemplis 


Pari nestri 


Come esempli si pues confrontâ la prime part dal “Pari nestri,” par 
difarentis variantis ladinis, cu la version furlane, cun dós variantis 
romanzis, cun chê latine e chê taliane. 

Mareban/Badiot 

Nosc Pere dal cí, 

al sii santifiché to enom, 

al végni to régn, 

tóa orenté sii fata, 

desco só al cí ensció sóla tera. 

Gardenês 

Pere nost, che t'ies tl ciel, 
sibe santificà ti inuem, 
vénie ti réni, 
sibe fata ti ulentà, 
coche en ciel ensci en tiera. 

Fassan 

Pére nosc che te es sun ciel, 
sie fat sent to inom, 
fa che vegne to regn, 
to voler sie semper respetà, 
tant sun ciel che su la tera. 

Livinalês 

Pére nóst che t'es sun paradís, 
benedât lé I tuo inóm, 
resta con nos, 
che sarâ fat ci che te vós 
sun ciél e su la tiéra. 



Ladin te ostarie "Pider", La Valle: 
Na buna ustaria, na bela 
compagnia, duc la chir gion, 
vedli y jogn. - voltât “Une buine 
ostarie, une biele compagnie, 
ducj ju cirin vulintír, i vielis e i 
zovins.” 



Ladin te ostarie "Pider", La Valle: 
Un got de bun vin, fej la cor 
ligherzin, ma cun mesura, dij la 
scritura - voltât “Un got di bon 
vin, al fâs il cúr lizêrin, ma cun 
misure, e dís la scriture.” 


Ampezan 

Pare nosc, che te stas su in zielo, 
sée fato santo el to gnon, 
viene el to regno, 
sée fato chel che te vos tu, 
tanto in zielo che su ra tera. 

Ladin dolomitian 

Pere nost, che t'ies en ciel, 
al sie santifiché ti inom, 
al vegne ti regn, 
sia fata tia volonté, 
coche en ciel ensci en tera. 

Furlan 

Pari nestri, che tu sês intai cíi, 
che al sedi santificât il to non, 
che al vegni il to ream, 











che e sedi fate la to volontât, 
come in cTI, cussl in tiere. 

Vallader (variant dal romang) 

Bap nos, tu chi est in tschêl, 

fat sonch vegna teis nom, 

teis reginam vegna nanpro, 

tia voglia dvainta sco in tschêl eir sun terra. 

Sursilvan (variant dal romang) 

Bab nos, quel che ti eis el tschiel, 
sogns vegn fatg tiu num, 
tiu reginavel vegn, 

tia veglia daventa sco en tschiel e sin tiara. 


Latin 

Pater noster, qui es in caelis, 
sanctificetur nomen tuum. 

Adveniat regnum tuum. 

Fiat voluntas tua, sicut in caelo, et in terra. 

Talian 

Padre nostro che sei nei cieli, 
sia santificato il tuo nome, 
venga il tuo regno, 
sia fatta la tua volontà 
come in cielo, cosl in terra. 


I numars par ladin 


1: un 

5: cinch 

9: nef 

13: tredesc 

17: deseset 

2: doi 

6: sie 

10: diesc 

14: catordesc 

18: desdot 

3: trei 

7: set 

11: undesc 

15: chinesc 

19:desnef 

4: cater 

8: ot 

12:doudesc 

16: seidesc 

20: vint 


Risultivis 


1. Par aprofondT, al si sugeris di leT la riviste sientifiche Ladinia (date fur dal'lstitut culturâl ladin 
Micurà de Ru), particolarmentri i numars I, XI e XIII 


Leams 


■ Lenghe furlane 

■ Lenghe romanze 

■ Lenghe venite 

■ Leteradure ladine 

■ Liste dai comuns di lenghe ladine 

Leams esternis 


• Prove di Vichipedie par ladin 

























■ STt informatíf sule lenghe ladine par ladin dolomitan (http://www.noeles.net/) (ladin) 

■ STt informatTf sui ladins (http://www.vejin.com) (ladin) (talian) (todesc) 

■ Atlant dialetâl de Ladinie ALD-I (http://www.dialectometry.com/) (todesc) 

■ Atlant lenghistic dal ladin dolomitic (http://ald.sbg.ac.at/ald/ald-i/) (francês) (ingiês) (ladin) 
(talian) (todesc) 

■ Istitut Culturâl Ladin e Museu Ladin di Fassa (http://www.istladin.net/) (ingiês) (ladin) (taiian) 
(todesc) 

■ II gjornâl setimanâl La Usc di Ladins ("La vos dai Ladins") (http://www.lauscdiladins.com) 

(ladin) 

■ Survey Ladins (https://www.academia.edu/1621339/Servey_Ladins._Usi_linguistici_nelle_valli 

Jadine) (taiian) 


Lis lenghis romanzis 

Aragonês | Aranês | Arpitan | Arumen | Burgunt | Catalan | Champenois | Cors | Dalmat | 
Dgêrnésiais | Franc-Comtois | Francês | Furlan | Galizian | Gallo | Istriot | Istro-rumen | Jêrriais | 
Ladin | Ladino (Gj udeo-spagnOI) | Leonês | Ligur | Lombart | Lorrain | Megleno-romanian | 
Mirandês | Na poletan | Norman | Ocitan | Picard | Piemontês | Poitev in-Saintongeais | Port ughês 
| Romang | Rume n (o ben Moldâf) | Sardegnul | Sicilian | Spagnúl | Talian | Vallon | Venit 


Minoranzis linguistichis storichis ricognossudis de Republiche Taliane - 

(Leg 482/99) 

Albanês | Catalan | Cravuat | Francês | Francoprovengâl | Furlan | Grêc | Ladin | Ocitan 

| Sardegnul | Sloven | Todesc 


Cjapât fúr di https://fur.wikipedia.Org/w/index. php?title=Lenghe_ladine&oldid=162090 


Cambiât par l'ultime volte ai 20:03, 14 di Avr 2016 

II test al ê disponibil daur la licence Creative Commons Atribuzion-CondivTt te stesse maniere; al ê pussibil meti 
cundizions ulteriors. Cjale lis cundizions di us par i detais. 






























